E. coli գալակտոզ-1 ֆոսֆատ ուրիդիլլտրանսֆերազի (GALT) և UDP-գալակտոզի կոմպլեքսը։Կալիումի, ցինկի և երկաթի իոնները տեսանելի են համապատասխանաբար մանուշակագույն, մոխրագույն և բրոնզագույն գնդերի տեսքով։
**Սպիտակուցի դիմեր,** մակրոմոլեկուլային կոմպլեքս, որը ձևավորվում է երկու սպիտակուցային մոնոմերներից կամ առանձին սպիտակուցներից, որոնք սովորաբար կապված են ոչ կովալենտային կապով։ Շատ մակրոմոլեկուլներ, ինչպիսիք են սպիտակուցները կամ նուկլեինաթթուները, ձևավորում են դիմերներ։ Սպիտակուցային դիմերը սպիտակուցի չորորդային կառուցվածքի տեսակն է։

Սպիտակուցի հոմոդիմեր է ձևավորվում երկու նույն սպիտակուցներով, իսկ հետերոդիմեր ձևավորվում է երկու տարբեր սպիտակուցներով։

Կենսաքիմիայի մեջ սպիտակուցային դիմերների մեծ մասը կապված չեն կովալենտային կապերով։ Ոչ կովալենտային հետերոդիմերի օրինակ է հակադարձ տրանսկրիպտազ ֆերմենտը, որը կազմված է երկու տարբեր ամինաթթուների շղթաներից։ Բացառություն են կազմում դիմերները, որոնք կապված են երկսուլֆիդային կամուրջներով։

Որոշ սպիտակուցներ պարունակում են մասնագիտացված դոմեններ՝ ապահովելու դիմերիզացիա (դիմերիզացիայի դոմեններ) և առանձնահատկություն։

G-սպիտակուցով զուգակցված կաննաբինոիդային ընկալիչները կարող են ձևավորել և՛ հոմո-, և՛ հետերոդիմերներ մի քանի տեսակի ընկալիչների հետ, ինչպիսիք են μ-օփիոիդը, դոպամինը և ադենոզին A2 ընկալիչները։

Ալկալին ֆոսֆատազ
----------------

Աղիքային ցուպիկի (E. coli) ալկալին ֆոսֆատազը դիմերային ֆերմենտ է, որը ցույց է տալիս ներգենային լրացում։ Այսինքն, երբ ալկալին ֆոսֆատազի որոշակի մուտանտ տարբերակները համակցվեցին, արդյունքում ձևավորված հետերոդիմերային ֆերմենտներն ավելի բարձր ակտիվություն ցուցաբերեցին, քան ակնկալվում էր՝ հիմնվելով ծնողական ֆերմենտների հարաբերական գործունեության վրա։ Այս բացահայտումները ցույց տվեցին, որ աղիքային ցուպիկի ալկալին ֆոսֆատազի դիմերային կառուցվածքը թույլ է տալիս համագործակցային փոխազդեցություններ բաղկացուցիչ մուտանտ մոնոմերների միջև, որոնք կարող են առաջացնել ֆերմենտների ավելի ֆունկցիոնալ ձև։

Տես նաև
-------

* Տուբուլին
* Արյան մակարդում
* Ֆիբրինոգեն
* Կորիզային ընկալիչներ
* Ֆերմենտներ

Ծանոթագրություններ
------------------

1. ↑  «Structure-activity relationships of [2',5'-bis-O-(tert-butyldimethylsilyl)-beta-D-ribofuranosyl]- 3'-spiro-5' '-(4' '-amino-1' ',2' '-oxathiole-2' ',2' '-dioxide)thymine derivatives as inhibitors of HIV-1 reverse transcriptase dimerization»։ *J. Med. Chem.* **49** (16): 4834–41։ August 2006։ PMID 16884295։ doi:10.1021/jm0604575  `|vauthors=` պարամետրը գոյություն չունի (օգնություն)
2. ↑  «Intermolecular disulfide bond formation in the NEMO dimer requires Cys54 and Cys347»։ *Biochemical and Biophysical Research Communications* **367** (1): 103–8։ February 2008։ PMC 2277332։ PMID 18164680։ doi:10.1016/j.bbrc.2007.12.123  `|vauthors=` պարամետրը գոյություն չունի (օգնություն)
3. ↑  Amoutzias Grigoris D. Robertson David L. Van de Peer Yves, Oliver Stephen G. (2008-05-01)։ «Choose your partners: dimerization in eukaryotic transcription factors»։ *Trends in Biochemical Sciences* **33** (5): 220–229։ ISSN 0968-0004։ PMID 18406148։ doi:10.1016/j.tibs.2008.02.002
4. ↑  Filipiuc Leontina Elena, Ababei Daniela Carmen, Alexa-Stratulat Teodora, Pricope Cosmin Vasilica, Bild Veronica, Stefanescu Raluca, Stanciu Gabriela Dumitrita, Tamba Bogdan-Ionel (2021-11-01)։ «Major Phytocannabinoids and Their Related Compounds: Should We Only Search for Drugs That Act on Cannabinoid Receptors?»։ *Pharmaceutics* **13** (11): 1823։ ISSN 1999-4923։ PMC 8625816 Ստուգեք `|pmc=`-ի արժեքը (օգնություն)։ PMID 34834237 Ստուգեք `|pmid=`-ի արժեքը (օգնություն)։ doi:10.3390/pharmaceutics13111823  `|doi-access=` պարամետրը գոյություն չունի (օգնություն)
5. ↑  Hehir Michael J. Murphy Jennifer E. Kantrowitz Evan R. (2000)։ «Characterization of Heterodimeric Alkaline Phosphatases from Escherichia coli: An Investigation of Intragenic Complementation»։ *Journal of Molecular Biology* **304** (4): 645–656։ PMID 11099386։ doi:10.1006/jmbi.2000.4230